cyanic-selkie/wikianc huggingface dataset:
Klaaniyhteiskunta
Islamilainen papisto
Islamille ovat ominaisia myös klaaniyhteisön demokraattiset piirteet. Heimon johtajalla ei ollut ehdotonta päätösvaltaa, vaan hänen oli haettava päätöksilleen heimon jäsenten yksimielistä hyväksyntää. Islamissa nämä piirteet toistuvat siinä, että islamiin ei voinut syntyä Bysantin kristinuskon esikuvan mukaista hierarkkista kirkkoa useine portaineen. Islamissa uskontoa tulkitsee uskonoppineitten luokka, ulama, joka on hankkinut islamilaiseen teologiaan ja lakiin perehdyttävän koulutuksen muiden uskonoppineiden opastuksella. Moskeijassa jumalanpalveluksia johtavat imaamit tai uskonasioista lausuntoja antavat muftit ovat oman yhteisönsä luottomiehiä, joiden arvovalta perustuu heidän henkilökohtaisiin kykyihinsä. Heillä on myös täysi oikeus tulkinta islaminuskoa, tosin ainoastaan šariaan sisältyvän yksimielisyysperiaatteen (ijmá) hengessä. Myös ijmá periaatteena heijastaa klaaniyhteisöjen ryhmäsolidaarisuuden (asabiyya) ideaa. Jokainen moskeija edustaa tavallaan omaa yhteisöään ja ilmentää klaaniyhteisön korkealle arvostamaa riippumattomuutta ja itsenäisyyttä.
Ruotsin ja Suomen raja
Historia
Uutta rajaa käytäessä todettiin, että monilla kiinteistöillä oli tiluksia joen molemmin puolin. Kun näiden nautintaoikeudet säilytettiin, syntyi ns. suvereniteettisaaria eli alueita, jotka kuuluvat toisessa valtiossa olevalle kiinteistölle. Osa niistä on myöhempien rajamuutosten myötä menettänyt suvereniteettisaaren asemansa.
Märketin luoto todettiin kahtia jaetuksi vuonna 1811 laaditussa topografisessa kuvauksessa. Raja täsmennettiin kulkemaan (koordinaatein määritellyn) luodon keskipisteen kautta vuoden 1921 Ahvenanmaan sopimuksessa ja vuoden 1972 mannermaajalustasopimuksessa. Märketin vuonna 1885 rakennettu majakka jäi tällöin Ruotsin puolelle. Vuoden 1981 rajankäynnissä sovittiin rajaan mutka, jolla majakka saatiin Suomen alueelle.
Klaaniyhteiskunta
Oppi kalifista
Klaaniyhteiskunnan säännöt näkyvät islamilaisessa valtio-opissa, joka puhuu yksilöistä, siinä missä valtiota koskevat teoriat käsittelevät organisaatioita. Jumalan lain mukaisen valtion johtajana on kalifi, eräänlainen heimopäällikkö, jonka tulee kuulua quraiš -klaaniin ja omata esimerkilliset henkilökohtaiset ominaisuudet. Kalifi ei voi kuitenkaan antaa yhteisölle lakeja, koska yhteisöllä on omat lakinsa, joihin myös päälliköiden on alistuttava. Niitä tulkitsevat heimojen luottomiehet eli ulama. Kalifin ja ulaman välillä vallitsee symbioosi, jossa kalifi on uskon ylin puolustaja, kun taas ulama antaa kalifille poliittisen tukensa.
Vahvuudet ja rajoitukset
Historioitsijat McNeill ja McNeill katsovat, että uskontojen suosio on yhteydessä siihen, miten ne vastaavat yksilöiden ja yhteiskuntien erilaisiin tarpeisiin. Vaikka monien arabistien mielestä islamin sisältö edustaa kaupunkikulttuuria, sen on katsottu muokkaantuneen sopimaan paimentolaisyhteiskuntien vaatimuksiin. Tämä auttoi sitä leviämään sinne, missä klaaniyhteiskunnat olivat vallitsevia. Sama läheinen yhteys on toisaalta jarruttanut islamin mahdollisuuksia valloittaa Ibn Khaldunin kuvaamia sivilisoituneita yhteiskuntia, joiden tarpeet ovat toisenlaisia.
Ruotsin ja Suomen raja
Historia
Säännönmukaiset rajankäynnit on sovittu tehtäväksi 25 vuoden välein. Suomen itsenäisyyden aikana rajankäyntejä on tehty vuosina 1926–1927, 1956–1957, 1981 sekä 2006. Rajankäynneissä tarkastetaan rajan kulku, kunnostetaan rajamerkit sekä määritellään syväväylän sijainti ilmakuvauksin ja maastotutkimuksin. Syväväylä siirtyilee varsinkin vesistön leveillä, hiekkasärkkiä muodostavilla alueilla. Jos syväväylä on siirtynyt, voidaan rajaa siirtää vastaavasti. Esimerkiksi vuoden 2006 rajankäynnin perusteella rajaa siirrettiin monin paikoin, tyypillisesti 10–20 metriä, suurimmillaan yli sata metriä. Alueita siirtyi kokonaisuutena molempiin suuntiin yhtä paljon.
Liikenne
Koska Ruotsi ja Suomi kuuluvat molemmat Schengen-alueeseen, rajan saa ylittää mistä tahansa. Jos mukana on tullattavaa tavaraa, rajan saa silloinkin ylittää mistä tahansa, mutta tullausta varten on otettava yhteyttä tullitoimipaikkaan.
Koko jokirajan matkalla lähellä itärantaa kulkee Tornion ja Kilpisjärven välinen valtatie 21. Jokirajan ylittäviä siltoja on Kaaresuvannossa (seututie 959), Muoniossa (seututie 954), Kolarissa (seututie 943), Pellossa (seututie 937) ja Ylitornion Aavasaksalla (kantatie 98). Tornion keskustasta Haaparannalle rajan ylittää kolme tietä: Näräntie, Krannikatu ja eurooppatie E4 (Suomen puolella valtatie 29). Sillat Tornion keskustasta joen itärannalle eivät ylitä rajaa, vaan ovat kokonaan Suomen puolella. Haaparannalla on kaupunkien yhteinen linja-autoasema lähellä rajaa Ruotsin puolella.
Tornionjoen rautatiesilta ylittää joen ja valtionrajan. Sillan suunnittelu käynnistettiin pian Suomen itsenäistymisen jälkeen, ja se valmistui vuonna 1919. Sekä suunnittelusta että rakentamisesta vastasivat Ruotsin valtionrautatiet. Silta on 405 metriä pitkä, ja sillä on kahdet raiteet sekä Suomen että Ruotsin raideleveyksille. Sillan keskellä on laivaväylää varten kaksiaukkoinen kääntösilta, jonka pilarin kohdalla valtakunnanraja kulkee.
Elinkeinoelämä
Ruotsin ja Suomen sähköverkot liittyvät toisiinsa kahdella 400 kilovoltin vaihtosähköyhteydellä Pohjois-Suomessa sekä kahdella Pohjanlahden alittavalla merikaapelilla (Fenno-Skan), joissa on tasasähköyhteys. Lisäksi Ahvenanmaalle on vaihtosähköyhteys Ruotsista.
Katsumi Oenoki
(s. 3. huhtikuuta 1965 Shizuoka, Japani) on japanilainen entinen jalkapalloilija.
HMS Vesta (1910)
HMS Vesta (runkonumerot 54 ja V54) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.
Valmistus
Alus tilattiin Karlskronan laivastontelakalta. Alus laskettiin vesille 24. marraskuuta 1910 ja liitettiin laivastoon 1911.
Palvelus
Alus luokiteltiin 1928 yhteysveneeksi runkonumerolla V54, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941 ja myytiin 1947 romutettavaksi.
Pohjoinen koulu
pienoiskuva|Pohjoinen koulu. Pohjoinen koulu on Riihimäen Suokylässä sijaitseva alakoulu.
Oppilasmäärien kasvaessa tuolloin vielä Hausjärveen kuuluvalla Riihimäellä 1900-luvun alussa oli koulutiloista jatkuva pula, etenkin asemakylän pohjoispuolella. Lokakuussa 1911 hyväksyi Hausjärven kuntakokous uuden koulun perustamisesityksen. Koululle sopiva tonti löytyi ns. Istuinkiven vierestä, joskin tonttia pidettiin kalliina, koska se maksoi 9 900 markkaa. Rakennusmestari J. Emil Valorinnan suunnittelema Pohjoisen koulun jugendtyylinen rakennus valmistui 1913. Koulu oli kaksikerroksinen: alakerrassa oli luokat ja veistosali ja yläkerrassa opettajien asunnot. Koulun ensimmäinen kerros rakennettiin kivestä ja yläkerros hirrestä.
Rakennusta laajennettiin 1920-luvun lopulla, kun Rautatien koulu lopetettiin. Tuolloin yläkerrassa sijainneet opettajien asunnot sekä alakerran veistosali muutettiin luokkahuoneiksi ja rakennukseen tehtiin lisäosa, johon tuli voimistelusali ja yläpuolelle uusi veistosali. Koulun tiloja laajennettiin myös 1953 rakentamalla kellarikerrokseen uusi veistosali, luokkahuone sekä ruokasali. Koulu peruskorjattiin vuonna 2005 ja samalla valmistui arkkitehtitoimisto Pääsky & Siitosen suunnittelema merkittävä uudisosa, joka on nivelletty kiinni vanhaan koulurakennukseen. Samana vuonna valmistui koulun viereen myös Istuinkiven liikuntahalli.
Koulun vieressä on myös 1920-luvun laajennuksen yhteydessä hankittu johtajaopettajan asunnoksi hankittu puutalo.
Forrest Gump
Forrest Gump on Robert Zemeckisin ohjaama draamakomediaelokuva, joka perustuu Winston Groomin samannimiseen romaaniin, joskin elokuva poikkeaa monissa kohdin alkuperäisteoksesta. Elokuva voitti kuusi Oscar-palkintoa oltuaan ehdolla kaikkiaan 13 eri sarjassa. Se voitti myös kolme Golden Globe -palkintoa, muun muassa parhaan elokuvan palkinnon. American Film Institute valitsi Forrest Gumpin vuonna 2006 sadan kaikkien aikojen innostavimman yhdysvaltalaiselokuvan joukkoon.
Elokuva kertoo tarinan Forrest Gumpista (Tom Hanks), hidasälyisestä, mutta lämminsydämisestä miehestä, joka bussipysäkillä istuessaan kertoo elämäntarinaansa muille bussinodottajille. Hän on elämänsä aikana sattunut monen historiallisen tapahtuman todistajaksi, tavannut aikansa kuuluisuuksia, saanut mitalin Yhdysvaltain presidentiltä Vietnamin sodassa osoittamastaan urhoollisuudesta ja kerännyt suuren omaisuuden Apple-tietokoneilla luullen sijoittaneensa hedelmäyhtiöön. Yksinkertaisuudestaan johtuen Forrest ei läheskään jokaisessa tapauksessa ymmärrä sitä, millaiseen tapahtumaan hän on ollut vaikuttamassa tai kuinka merkittäviä henkilöitä hän on tavannut, mikä on olennainen osa tarinaa. Elokuvassa esitetään Forrestin kohtauksia kuuluisuuksien kanssa trikkikuvauksin, jotka ovat erehdyttävän todentuntuisia.
Juoni
Forrest Gump alkaa bussipysäkillä kertoa elämäntarinaansa vieressään istuville ihmisille. Lapsuudessaan hän asui yhdessä täysihoitolaa ylläpitävän äitinsä kanssa. Ensimmäisenä koulupäivänään Forrest tutustuu Jennyyn, josta tulee hänen ensirakkautensa. Eräänä päivänä Forrest huomaa pystyvänsä juoksemaan lujaa ja saa paikan Alabaman yliopiston jalkapallojoukkueessa, joka voittaa mestaruuden Gumpin ansiosta. Hän tapaa joukkueen kanssa presidentti John F. Kennedyn Valkoisessa talossa ja pääsee ensi kertaa televisioon. Hän osallistuu sattumalta myös The Stand in the Schoolhouse Door -välikohtaukseen liityttyään kahden opiskelijan seuraan heidän mennessään kuvernööri George Wallacen estelyistä huolimatta yliopistorakennukseen 1960-luvun rotuerottelukonfliktissa.
Valmistuttuaan yliopistosta Forrest liittyy vapaaehtoisesti asevoimiin ja tutustuu Bubbaan, jonka kanssa sopii perustavansa myöhemmin katkarapuyrityksen. Heidät lähetetään Vietnamin sotaan, jossa he yrittävät pärjätä parhaansa mukaan luutnanttinsa Dan Taylorin johdolla. Heidän joutuessaan vihollisen tulituksen kohteeksi Forrest osoittaa juoksijanlahjansa kantamalla yksitellen kaikki joukkueen taistelijat taistelukentältä. Bubba saa kuitenkin surmansa ja luutnantti Dan menettää jalkansa. Forrest saa toiminnastaan urhoollisuusmitalin presidentti Lyndon B. Johnsonilta. Vietnamista kotiuduttuaan Forrest asuu alkoholisoituneen Danin kanssa, ja tämä nauraa Gumpin tavoitteelle perustaa katkarapuyhtiö pitääkseen lupauksensa Bubballe. Hän tarjoutuu leikillisesti Gumpin liikekumppaniksi, jos tämä onnistuu tavoitteessaan. Forrest oppii pelaamaan pöytätennistä ja hänet lähetetään lopulta presidentti Richard Nixonin seurueen mukana Kiinaan. Washingtonissa Nixon järjestää Forrestille huoneen Watergate-hotellista, josta Gump käynnistää skandaalin valitettuaan huonepalvelulle hänet yöllä herättäneistä taskulampuista.
Kun Forrestin armeijakomennus päättyy, hän käyttää osan rahoista katkarapualuksen hankkimiseen ja saa avukseen luutnantti Danin. Pyyntitulokset ovat heikkoja, kunnes hurrikaani iskee rannikolle heidän ollessaan merellä ja tuhoaa muut kalastusalukset. Lyhytaikaisen monopolin aikana liiketoiminta kukoistaa, ja Forrest sijoittaa Danin neuvosta osan voitoistaan ”hedelmäyhtiöön” (Apple-tietokoneisiin), jolloin molemmista tulee miljonäärejä. Kun Forrestin äiti kuolee ja Jenny lähtee hänen luotaan, Forrest alkaa juosta ilman mitään syytä ja juoksee Tyynellemerelle saakka, missä hän tekee täyskäännöksen ja juoksee sitten Atlantin rannikolle. Hän kerää matkalla mukaansa muita juoksijoita ja juoksee kansallisena ikonina yhteensä kolme vuotta.
Jenny ehdottaa tapaamista, mikä paljastuu syyksi sille, että Gump elokuvan alussa odottaa bussia. Jenny kertoo saaneensa aikoinaan lapsen Forrestin kanssa ja nimenneen pojan tämän mukaan, mutta kertoo samalla sairastavansa tuntematonta tautia. Jenny muuttaa pojan kanssa Forrestin luo, minkä jälkeen he avioituvat. Jenny kuolee pian häiden jälkeen ja Forrest jää yksinhuoltajaksi. Lopussa Forrest on poikansa kanssa bussipysäkillä Forrest nuoremman lähtiessä kouluun.
Roolitus
Tom Hanks ei ollut ensimmäinen valinta Forrest Gumpin rooliin, sillä rooliin kaavailtiin John Travoltaa, joka kuitenkin torjui roolin näytelläkseen elokuvassa Pulp Fiction. Travolta on sittemmin myöntänyt katuneensa roolin torjumista. Roolia tarjottiin myös Bill Murraylle ja Chevy Chaselle, mutta he kieltäytyivät lopulta molemmat Gumpin roolista. Lisäksi Sean Penn oli yksi vaihtoehto Gumpin näyttelijäksi. Forrest Gumpin juoksukohtauksissa käytettiin näyttelijänä Tom Hanksin lisäksi hänen veljeään, näyttelijä Jim Hanksia. Myös Tom Hanksin tytär, Elizabeth Hanks, esiintyy elokuvassa. Hän on yksi koulubussissa olevista tytöistä, joka ei halua antaa vierestään istumapaikkaa Gumpille.
Forrest Gumpin rakastetun, Jennyn, roolia taas tarjottiin ennen Robin Wrightia myös Nicole Kidmanille, Jodie Fosterille ja Demi Moorelle, mutta he kaikki kieltäytyivät roolista.
Gumpin parhaan ystävän, Bubban rooliin taas kaavailtiin rap-artisti ja näyttelijä Ice Cubea, koomikko ja näyttelijä David Chapellea sekä hip hop -artisti ja näyttelijä Tupac Shakuria. Ice Cube ei halunnut Bubban roolia, sillä hänen mielestään hahmo oli kirjoitettu idiootiksi. Chapelle taas kertoo torjuneensa roolin, koska ei uskonut elokuvan menestyvän. Chapelle on myöhemmin kertonut katuneensa roolin torjumista ja hän näyttelikin Hanksin ystävää elokuvassa Sinulle on postia. Roolin sai lopulta Mykelti Williamson, jonka ulkonäköä muokattiin niin, että hänen alahuulensa paikalle muovattiin tekohuuli.
Jatko-osa
Forrest Gump -romaanin kirjoittanut Winston Groom teki tarinaansa myös jatko-osan, Gump ja kumppani -romaanin. Kirjan ilmestyttyä alettiin pohtia jatko-osan mahdollisuutta Forrest Gump -elokuvalle. Jatko-osan piti alkaa juonenkäänteellä, jossa Forrest Gumpin pojalla on AIDS ja ihmiset eivät halua opiskella hänen kanssaan. Elokuvaan kaavailtiin myös esimerkiksi kohtausta, jossa murhista epäilty O.J. Simpson ajaa pakoon poliisia ja Gump on Simpsonin pakoauton perällä. Käsikirjoituksen mukaan Forrest Gump olisi ollut paikalla myös Oklahoma Cityn pommi-iskussa. Lisäksi Gumpin piti näyttäytyä taitavana tanssijana ja hänen oli tarkoitus jatko-osassa päätyä eräässä kohtauksessa tanssimaan prinsessa Dianan kanssa. Elokuvan jatko-osan käsikirjoitus saatiin valmiiksi syyskuussa 2001, mutta käsikirjoittaja Eric Roth ja pääosaa näytellyt Tom Hanks tulivat syyskuun 11. päivän terroritekojen jälkeen siihen tulokseen, ettei toista elokuvaa enää kannata tehdä.
Colin Bell
Colin Bell (26. helmikuuta 1946 Hesleden, Durham, Englanti – 5. tammikuuta 2021 ) oli englantilainen jalkapalloilija, pelipaikaltaan keskikenttäpelaaja. Monet pitävät häntä Manchester Cityn kaikkien aikojen parhaana pelaajana.
Bell aloitti ammattilaisuransa 2. divisioonassa pelanneessa Buryssa 1963. Hän pelasi seurassa 82 liigaottelua ja teki 25 maalia, kunnes samalla sarjatasolla pelannut Manchester City osti hänet maaliskuussa 1966 tuolloisella ennätyssummallaan, 45 000 punnalla. City voitti tuolla kaudella toisen divisioonan mestaruuden ja sijoittui kaudella 1966–1967 1. divisioonassa 15:nneksi Bellin tehdessä 12 maalia. Seuraavalla kaudella Bell, Francis Lee ja Mike Summerbee johdattivat Cityn liigamestaruuteen ennen toiseksi sijoittunutta Manchester Unitedia.
Bell voitti Cityssä pelatessaan myös FA Cupin 1969 sekä Cup-voittajien cupin ja liigacupin 1970. Hän teki yli kymmenen liigamaalia kuudella ensimmäisellä City-kaudellaan ja kaudella 1969–1970 hän teki cup-kilpailuissa yhteensä 12 maalia. Hän oli paitsi hyvä maalintekijä, myös juoksuvoimainen ja energinen pelintekijä, ja tunnettiinkin kuuluisan laukkahevosen mukaan lempinimellä Nijinsky.
Bell teki maalin Cityn tappiollisessa liigacupin loppuottelussa 1974, ja seuraavalla liigakaudella hän teki 15 maalia. Hän loukkaantui pahasti liigacupin ottelussa kaudella 1975–1976. Yritettyään väärän diagnoosin seurauksena paluuta kauden lopulla hän joutui uudelleen sivuun 18 kuukaudeksi. Hän palasi kentille tapaninpäivänä 1977, muttei ollut enää entisellä tasollaan, ja lopetti uransa Cityssä keväällä 1979. Hän pelasi seurassa yhteensä 394 liigaottelua ja teki 117 maalia. Tämän jälkeen hän pelasi vielä viisi ottelua San Jose Earthquakes -seurassa NASL:ssa.
Bell pelasi ensimmäisen A-maaottelunsa Englannin paidassa Ruotsia vastaan toukokuussa 1968. Hän kuului Englannin pronssijoukkueeseen Italian EM-kilpailuissa 1968. Hän oli mukana myös Meksikon MM-kilpailuissa 1970 joutuen kuitenkin tyytymään vaihtopelaajan rooliin. Hän pelasi maajoukkueessa kaikkiaan 48 ottelua ja teki yhdeksän maalia.
Manchester Cityn uuden kotikentän, City of Manchester Stadiumin länsipääty nimettiin vuonna 2004 The Colin Bell Standiksi. Vuonna 2005 Bell sai hyväntekeväisyystyönsä ansioista MBE:n arvonimen.
Pony Pony Run Run
Pony Pony Run Run on Angersista kotoisin oleva ranskalainen power pop-yhtye, joka perustettiin Nantesissa vuonna 2003. Yhtyeen kokoonpano on kolme jäsentä, joiden nimet ovat yksinkertaisesti "G" (kitara/laulu), "A" (basso) ja "T" (koskettimet). Kaksi alkuperäistä ryhmän jäsentä "S" (kitara/taustalaulu) ja "F" (rummut), jättivät yhtyeen vuonna 2008 ja 2009.
Ryhmä on julkaissut tähän mennessä kaksi studioalbumia sekä kaksi singleä. Debyyttialbumi You Need Pony Pony Run Run julkaistiin 8. kesäkuuta 2009. Ensimmäinen kappale, joka kuuluu albumiin Hey You, julkaistiin saman vuoden syyskuussa. Seuraava single Walking on a Line julkaistiin 2010. Toinen albumi, Pony Pony Run Run julkaistiin 2012.
Germantown (Philadelphia)
thumb|Germantownin kunnan sijainti [[Philadelphian piirikunta|Philadelphian piirikunnassa ennen vuoden 1854 liitosta.]] Germantown on Philadelphian kaupunginosa noin 12 kilometrin päässä kaupungin keskustasta. Saksalaiset perustivat sen jo 1683, ja se tunnetaankin nykyään monista historiallisista rakennuksista.
Historia
Pennsylvaniaan saapui 1680-luvulla 13 saksalaista mennoniittaperhettä, jotka tulivat William Pennin lupaaman uskonnollisen vapauden perässä. Franz Daniel Pastoriuksen johtama ryhmä osti noin 170 neliökilometriä maata Philadelphian pohjoispuolelta. Germantownissa käytiin merkittävä taistelu Yhdysvaltain vapaussodan aikana. Britit olivat asettaneet Germantowniin monia yksiköitään. Siirtokuntien armeija hyökkäsi näitä joukkoja vastaan, ja vaikka se kärsikin raskaita tappioita, osittain taistelun ansiosta Ranska päätti tukea siirtokuntia sodan aikana.
Philadelphian vuoden 1793 keltakuume-epidemian aikana useat varakkaat kaupunkilaiset jättivät kaupungin keskustan. Myös presidentti George Washington lähti kaupungista ja vuokrasi Germantownista Deshler-Morrisin talon. Germantownissa on edelleen pystyssä useita 1700-luvun lopulla ja 1800-luvulla rikkaiden kaupunkilaisten rakennuttamia taloja, joihin he pystyivät pakenemaan Philadelphian hälinää. Germantown kasvoi 1800-luvulla teollisuuskeskukseksi, ja vuonna 1854 se liitettiin Philadelphian kaupunkiin.
Germantownin väestörakenne alkoi muuttua radikaalisti 1930-luvulla. Se oli ollut keski- ja yläluokkalainen valkoisten asuinalue, mutta sinne alkoi muuttaa entistä enemmän köyhiä afroamerikkalaisia. Parissa vuosikymmennessä Germantownin alkuperäisistä saksalaissiirtolaisten jälkeläisistä suurin osa oli muuttanut Philadelphian esikaupunkialueille. Vuonna 2000 Germantownissa oli 50 614 asukasta, ja niistä peräti 86 prosenttia oli tummaihoisia.
Jalkapallo kesäolympialaisissa 2016 – miesten turnaus – Lohko C
Lohko C kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Etelä-Korea, Fidži, Meksiko ja Saksa.
Sijoitukset
<section begin=LohkoC/> <section end=LohkoC/>
Meksiko vs. Saksa
<section begin=MEXvGER/> <section end=MEXvGER/>
Fidži vs. Meksiko
<section begin=FJIvMEX/> <section end=FJIvMEX/>
Saksa vs. Etelä-Korea
<section begin=GERvKOR/> <section end=GERvKOR/>
Saksa vs. Fidži
<section begin=GERvFJI/> <section end=GERvFJI/>
Istuinkivi
pienoiskuva|Istuinkiven kalliota. Istuinkivi on Riihimäen Suokylässä sijaitseva kallio. Herajokelaisten vanha kirkkotie Hausjärvelle kulki Salpausselän harjua pitkin ja Riihimäen paikeilla polun molemmin puolin oli synkkää korpea. Perimätiedon mukaan nykyisen Istuinkiven sillan luona metsä oli harvempaa ja kalliolla matkamies saattoi istua lepäämään. Siksi paikkaa alettiin kutsua Istuinkiveksi.
Istuinkiven tuntumaan perustettiin 1913 Pohjoinen koulu. Istuinkivellä oli myös radan ylittävä silta, joka korvattiin uudemmalla sillalla 1980-luvulla. Istuinkiven tuntumaan, Karankadun kulmaan pystytti Viestikilta Ry kuvanveistäjä Heikki Varjan suunnitteleman viestimuistomerkin viestijoukkojen 50. vuosipäivänä 5. maaliskuuta 1968. pienoiskuva|Istuinkiven silta.
Serieteket
Kirjaston perusti 1997 kirjastossa työskennellyt Kristiina Kolehmainen, joka johti sitä kuolemaansa, vuoteen 2012 saakka. .
Nagoya (Indonesia)
Nagoya kaupunki Batamin saarella Indonesiassa Riausaarten provinssissa. Nagoya on saaren ja samannimisen kunnan tärkein kaupunki. Nagoya ja koko Batamin saari on melko suosittu matkailukohde.
Iiroonkivi
Iiroonkivi (myös Koppelokivi) on vanha rajakivi Iiroonjärven länsirannalla Etelä-Pohjanmaalla sijaitsevassa Soinin kunnassa. Se oli Satakunnan, Hämeen ja Pohjanmaan historiallisten maakuntien yhteinen rajapiste, jossa kohtasivat vanhojen Pirkkalan, Kyrön ja Pedersören hallintopitäjien rajat. Nykyään Iiroonkivi on Soinin Kuninkaanjoen ja Kukonkylän sekä Karstulan Vahangan kylien yhteinen rajapiste.
HMS Komet (1896)
Valmistus
Alus tilattiin Saksasta Elbingistä F. Schichau GmbH:n telakalta. Alus laskettiin vesille 4. kesäkuuta 1896 ja se liitettiin laivastoon 12. elokuuta.
Iiroonkivi
Iiroonkivi on aivan vesirajassa sijaitseva suuri soikea kivi. Sen pinnassa on pituussuuntainen ura, joka haarautuu toisesta päästään kahtia. Ura on todennäköisesti luonnon muovaama, mutta sitä on myöhemmin kaiverrettu syvemmäksi. Kiveä on tutkinut muun muassa Samuli Paulaharju 1920-luvulla.
Pari kilometriä Iiroonkivestä koilliseen sijaitsee toinen vanha rajakivi nimeltään Kuninkaankivi.
Fantu Magiso
Fantu Magiso (s. 9. kesäkuuta 1992) on etiopialainen pika- ja keskimatkanjuoksija.
Nokia 5800 XpressMusic
Nokia 5800 XpressMusic on Nokian valmistama kosketusnäytöllinen älypuhelin. Nokia 5800 XpressMusic (kehitysnimeltään "Tube") käyttää Symbian 9.4 -käyttöjärjestelmää ja sen päällä toimivaa S60 5th edition -ohjelmistoalustaa, joka on tarkoitettu kosketusnäytöllisille älypuhelimille. 5800 XpressMusic on Nokian ensimmäinen massamarkkinoille suunnattu kosketusnäytöllinen älypuhelin.
5800xp muistuttaa paljon Nokia 5230 -puhelinta – erona on se, että 5230 ei sisällä wifiä eikä kakkoskameraa.
Ominaisuudet
Puhelimessa on automaattitarkennuksella varustettu kamera jonka tarkkuus on 3,2 megapikseliä (2 048 × 1 536 pikseliä). Kameralla voi kuvata VGA-laatuista (640 × 480) videokuvaa 30 kuvaa sekunnissa. Kamerassa on Carl Zeiss -optiikka ja LED-kaksoiskuvausvalo. Puhelimen toinen kamera on tarkoitettu videopuheluihin, mutta firmware-päivityksen (v20.0.0.12) jälkeen sillä voi kuvata myös pääkameran tapaan.
Näyttö on 3,2 tuuman kosketusnäyttö, jonka tarkkuus on 360 × 640 pikseliä. Se toistaa 16,7 miljoonaa väriä ja se on toteutettu TFT-tekniikalla. Näytön kuvasuhde on 16:9. Puhelinta voi ohjata mm. stylus-kynällä, plektralla tai sormenpäällä. Puhelimeen on integroitu kiihtyvyysanturi, joten näyttö kääntyy sen mukaan, onko laite vaaka- tai pystyasennosasa.
Puhelimen ominaisuuksiin kuuluu myös RDS-radio, sähköposti, musiikkisoitin, sisäänrakennettu A-GPS, TV-ulostulo, microUSB-liitäntä ja 3,5 mm kuulokeliitäntä.
Puhelimen paino on 109 grammaa. Mitat ovat 111 × 51,7 × 15,5 mm.
Tietoliikenneyhteydet
HSDPA Cat 6, enimmäislatausnopeus (3,6 Mbit/s). 3G-versiossa on sisäänrakennettu WLAN (IEEE 802.11 b/g).
Syöttötavat
Käyttöliittymässä on kosketusnäytöllä ohjattava aakkosnumeraalinen- tai QWERTY-näppäimistö sekä käsialantunnistus.
Multimediaominaisuudet
Puhelimessa on stereokaiuttimet surroundäänellä. Puhelin kykenee toistamaan VGA-laatuista (640x480 pikseliä) mp4-koodattua videokuvaa 30 kuvaa sekunnissa. Puhelin toistaa myös Adobe Flash -mediatiedostoja.
Muisti
Puhelimessa on 81 Mt sisäistä muistia. Myyntipakkauksen mukana tulee 8 Gt:n MicroSDHC-muistikortti ja puhelin tukee 16 gigatavun MicroSDHC-muisteja.
Jujubat
Jujubat (Ziziphus) on paatsamakasvien heimoon kuuluva kasvisuku, johon kuuluu noin 100 lajia. Suvun lajeja esiintyy kaikkialla tropiikissa, mutta monimuotoisuuskeskukset sijaitsevat trooppisessa Amerikassa ja Kaakkois-Aasiassa.
Ulkonäkö ja koko
Jujubat ovat ikivihreitä tai kesävihantia, pystyjä tai lamoavia, usein kiipeileviä pensaita tai pieniä-keskikokoisia puita. Vuorottaiset lehdet ovat selkeästi kourasuonisia, joskus sulkasuonisia. Lehtien korvakkeet ovat usein piikkimäisiä.
Jujubien kukat sijaitsevat lehtihangoista kasvavissa, sateenvarjomaisissa tertuissa, joskus myös verson kärkiin tai lehtihankoihin ilmestyvissä kukinnoissa. Kukkapohjus on tasaisen puolipallomainen tai kulhomainen. Mehevä, litteä kiekko koostuu 5–10 lohkosta. Toisin kuin monilla muilla paatsamakasveilla, jujuboilla on terälehtiä. Kaksin- tai kolminkertainen, joskus nelinkertainen sikiäin on kehänpäällinen. Hedelmä on 2–3-lohkoinen, harvemmin yksilohkoinen luumarja, jolla on kova sisus.
Luokittelu
Suvun kuvasi ensimmäisenä Philip Miller vuonna 1754. Paatsamakasvien sisällä suku kuuluu Paliureae-tribukseen. Suku sisältää noin sata lajia:
Nimen alkuperä
Jujubia kasvaa luonnonvaraisena myös trooppisessa Afrikassa ja nimen voisi kuvitella tulevan jostakin afrikkalaisesta kielestä, mutta näin ei ole. Sen sijaan suomenkielinen nimi on peräisin keskiaikaisen latinan sanasta jujuba, joka tulee muinaiskreikan sanasta ζίζῠφον (zízuphon, tästä on peräisin myös suvun tieteellinen nimi Ziziphus). Muinaiskreikan sanan alkuperää ei varmasti tunneta, mutta se saattaa olla itämaista tai esikreikkalaista alkuperää; vrt. sanoja σέσυφος (sésuphos) ja Σίσυφος (Sísuphos).
Hisashi Kurosaki
(s. 8. toukokuuta 1968 Tochigi, Japani) on japanilainen entinen jalkapalloilija.
Jalkapallomaajoukkue
edusti Japanin maajoukkuetta vuosina 1989-1997. Hän on osallistunut mm. Asian mestaruuskilpailuissa 1988.
Paul David Sirba
pienoiskuva Paul David Sirba (2. syyskuuta 1960 Minneapolis, Minnesota – 1. joulukuuta 2019 ) oli yhdysvaltalainen roomalaiskatolinen piispa. Hänet vihittiin papiksi Saint Paul and Minneapolisin arkkihiippakuntaan 31. toukokuuta 1986 ja nimitettiin Duluthin hiippakunnan johtoon 15. lokakuuta 2009. Piispaksi vihkiminen seurasi 14. joulukuuta. Pääkonsekraattorina toimi John Clayton Nienstedt, jota avustivat Peter Forsyth Christensen ja Lee Anthony Piché.
Bežanitsyn piiri
thumb|200px|Bežanitsyn piirin sijainti Pihkovan alueen kartalla.
Bežanitsyn piiri on paikallinen itsehallintoalue Pihkovan alueella Venäjällä. Alueen kaakkoisosassa sijaitsevan piirin pinta-ala on 3 535 neliökilometriä. Vuonna 2010 siellä asui 13 264 henkeä.
Vuonna 1927 perustetun piirin hallinnollinen keskus on Bežanitsyn (, 4 333 as.) kaupunkimainen taajama. Lisäksi siihen kuuluu Krasnyi Lutšin (, 1 020 as.) kaupunkimainen taajama ja 10 maalaiskuntaa:
Piirin kautta kulkee Pihkovan ja Velikije Lukin välinen maantie sekä Dnon ja Novosokolnikin välinen rautatie.
Talous perustuu maidon ja lihan tuotantoon sekä pellavan, perunan ja rehun viljelyyn. Pellava jalostetaan paikallisessa laitoksessa. Huomattavin teollisuuslaitos on Krasnyi Lutšin lasitehdas.
Nähtävyyksiä ovat vuosina 1850–1900 rakennettu puinen Tihvinän Jumalanäidin ikonin kirkko Aksjonovon kylässä sekä Bežanitsyn kotiseutumuseo.
Wu Liuxi
Wu on saavuttanut MM-kilpailuissa Zagrebissa 2006 joukkuepronssia 50 m pienoiskiväärin asentokilpailussa. Olympialaisissa hän on edustanut maataan Ateenassa 2004 ja Pekingissä 2008.
Iisalmi
pienoiskuva|Kustaa Aadolfin kirkko valmistui 1779. pienoiskuva|[[Koljonvirta]] pienoiskuva|250px|[[Iisalmen rautatieasema]] pienoiskuva|Porovesi Iisalmi on Suomen kaupunki, joka sijaitsee Pohjois-Savon maakunnassa. Kaupunki perustettiin vuonna 1891 (kauppala 1860), jolloin se erotettiin ympäröivästä Iisalmen maalaiskunnasta. Kauppalana Iisalmi oli epäitsenäinen kauppala ja kuului Iisalmen maalaiskuntaan. Kaupungin perustamiseen vaikutti itseoppinut valtiopäivämies Petter Kumpulainen. Hän esitti kenraalikuvernööri Fredrik Vilhelm von Bergille osoittamassaan anomuskirjelmässä Ylä-Savon suurimpia puutteita, joita olivat oman kaupungin puuttuminen ja vesireitin kanavoimattomuus. Iisalmi on tunnettu 2010-luvulla vientiteollisuuskaupunkina, sekä seudun opiskelukaupunkina. Iisalmen Pohjolankadulla on Euroopan pisin koivukuja. Iisalmessa sijaitsee maailman pienin ravintola nimeltään Ravintola Kuappi. Iisalmen tavoitteena on olla maailman ensimmäinen kiireneutraali seutukaupunki vuonna 2025.
Tunnettuja Iisalmessa syntyneitä ovat muun muassa lumilautailija Rene Rinnekangas, juontaja Tuija Pehkonen, jääkiekkoilija Mikko Hakkarainen, taiteilija Miina Äkkijyrkkä, elokuvaohjaaja Edvin Laine, kirjailija Eino Säisä, taiteilija Kaarina Kaikkonen, kirjailija Eppu Nuotio, muusikko Jaakko Teppo, kansanedustaja Markku Eestilä, jääkiekkoilija Ilkka Vaarasuo, laulaja-kitaristi Tomi Tajakka ja ratamoottoripyöräilijä Teuvo Länsivuori. Muita tunnettuja iisalmelaisia ovat entinen valmentaja Immo Kuutsa , näyttelijä Esko Hukkanen, hiihtäjä ja maailmanmestari Klaus Karppinen, poliitikko Seppo Kääriäinen ja Koko Suomi leipoo tv-ohjelmassa menestynyt ja By Iisalmi-lähettiläs Pihla Sallinen.
Luonnonympäristö
Iisalmen alueella on 111 järveä, joista suurimmat ovat Onkivesi, Haapajärvi, Porovesi ja Nerkoonjärvi.
Iisalmen Natura-kohteita ovat Iisalmen lintuvedet: Ylemmäinen, Keskimmäinen, Tismiö, Savonselkä-Haukilahti, Vedenpäänlahti sekä Säyneenluhta. Järvet ovat arvokas lintuvesikohde, koska ne toimivat muuton aikana levähdyspaikkana.
Kaupunginosat ja kylät
Ahmo, Huotari, Haapasaari, Hernejärvi, Iisalmi, Jokela, Jordan, Kangas, Kangaslampi, Kihmula, Kilpisaari, Kirma, Kirkonsalmi, Kotikylä, Kurenpolvi, Kääriänsaari, Lappetelä, Lintukylä, Luuniemi, Makkaralahti, Marjahaka, Nerkoo, Nerkoonniemi, Niemisjärvi, Ohenmäki, Paloinen, Pappila, Partala, Peltosalmi, Pihlajaharju, Pitolamminmäki, Porosuo, Porovesi, Pölönmäki, Pöllösenlahti, Pörsänmäki, Rohmula, Ruotaanlahti, Runni, Ruotaanmäki, Ryhälänmäki, Sankariniemi, Savipelto, Soinlahti, Sourunsalo, Touhula, Ulmala, Valkeamäki, Varpanen, Vieremäjärvi, Viitaa.
Suurin lähiö on Lippuniemi (2 700 asukasta).
Historia
Kiinteää asutusta alueella on ollut 1500-luvulta asti. Iisalmen seudulle suunniteltiin Pohjois-Savon kaupallista keskusta jo 1700-luvulla (toteutui vasta 1856). Iisalmi kasvoi alkuun hitaasti. Kaupunkioikeuksien myöntämisen aikaan asukkaita oli noin tuhat ja vuonna 1959 noin 6 000.
Iisalmen maalaiskunta liitettiin Iisalmen kaupunkiin vuoden 1970 alusta. Asukasluku on 0 ja pinta-ala 0 km2, josta maata on 0 km2 ja vettä 0 km². Rantaviivan pituus on 495 kilometriä.
Rautatien rakentaminen Iisalmeen asti vuonna 1902 oli eräs ratkaisevista kasvun edellytyksistä. Iisalmen rautatieasema oli pitkään useiden VR:n pikajunien pohjoinen pääteasema, koska sähköistetty rata päättyi sinne. Sähköistys Iisalmesta Kontiomäen kautta Ouluun valmistui 2006.
Iisalmen historian kuuluisimpia tapahtumia on vuonna 1808 käyty Koljonvirran taistelu, jota J.L. Runeberg kuvaa Vänrikki Stoolin tarinoissaan. Kaupungin lähihistorian dramaattisin hetki on Putkolan pamauksen nimellä tunnettu onnettomuus, jossa Iisalmen keskustassa sijainnut tavaratalo Putkola tuhoutui maali-, lakka- ja kaasupullovaraston räjähdettyä 14. syyskuuta 1965.
Iisalmen Peltosalmella Ohenmäen alueella toimi kymmeniä vuosia Puolustusvoimien Iisalmen Asevarikko (IisAseV, ent. Asevarikko 9 AseV 9), joka lakkautettiin puolustuspoliittisen selonteon perusteella vuoden 2003 alussa.
Hallinto
Iisalmen kaupunginjohtaja vuodesta 2013 on Jarmo Ronkainen.
Kaupunginvaltuustossa on 43 paikkaa. Paikat jakautuvat kunnallisvaalien 2021 jälkeen seuraavasti (suluissa paikkaluvun muutos edelliseen valtuustoon nähden) :
Talous
Paikkakunnan tunnetuimmat yritykset ovat olutta ja muita mietoja alkoholijuomia sekä virvoitusjuomia valmistava Olvi Oyj, kaiutinvalmistaja Genelec ja erikoisajoneuvoja tuottava Profile Vehicles sekä kaivosajoneuvojen valmistuksesta tunnettu Normet Group Oy. Muita tunnettuja iisalmelaisia yrityksiä ovat lämpöpuun tuottaja Lunawood, nurmikkosiementen tuottaja Savon Siemen, betoniteollisuusyritys Betonimestarit, rautavalujen toimittaja Suomivalimo sekä opetusväline- ja -kalustovalmistaja Is-vet. Iisalmessa sijaitsevat myös maailman pienin ravintola Ravintola Kuappi ja panimomuseo.
Lähes kaikki alueen yritykset ovat jäseniä Iisalmen Yrittäjissä, joka on Savon Yrittäjien paikallisyhdistys.
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Taajamat
Vuoden 2017 lopussa Iisalmessa oli 21 639 asukasta, joista 16 385 asui taajamissa, 5 103 haja-asutusalueilla ja 151:n asuinpaikat eivät olleet tiedossa. Iisalmen taajama-aste on 76,3 %. Iisalmen taajamaväestö jakautuu kolmen eri taajaman kesken:
Kulttuuri
pienoiskuva|Iisalmen entinen Suojeluskuntatalo, nykyään paikallinen nuorisotalo. Iisalmessa toimii kaksi aktiivista harrastajateatteriryhmää, In-teatteri ja Iisalmen teatteri. Koljonvirta teatteri esiintyy kesäisin Mansikkaniemellä.
Galleria Art Annan lopetettua Iisalmessa ei ole varsinaista taidegalleriaa, mutta Iisalmen kulttuurikeskuksessa on usein esillä kuvataidetta ja paikallisten keräilijöiden kokoelmia. Kuvataiteilija Kaarina Kaikkonen on syntynyt Iisalmessa. Kuvataiteilija Osmo Monto asui ja työskenteli Iisalmessa.
Juhani Ahon museo Mansikkaniemellä on kuuluisan kirjailijan lapsuudenkoti. Iisalmessa sijaitsee myös Ylä-Savon Kotiseutumuseo.
Iisalmen kaupunginkirjasto sijaitsee kulttuurikeskuksessa. Kokoelmien ohella kirjasto tarjoaa tiloja opiskeluun ja oleiluun ja järjestää tapahtumia. Iisalmen kaupunginkirjasto on osa Ylä-Savon kirjastoverkko Rutakkoa.
Iisalmi oli 1980- ja 1990-luvun vaihteessa merkittävä Suomen tietokoneharrastajien demoskene -kulttuurille. Tunnetuin Iisalmen demoryhmä, Byterapers, perustettiin vuonna 1986.
1980-luvulla jokaiselle Savon silloiselle kunnalle äänestettiin omat nimikkoruoat. Iisalmen perinneruoaksi valittiin muurinpohjaletut. Muurinpohjaletulle on haettu EU:n nimisuojaa.
Urheilu
Kaupungin tunnetuimmat urheiluseurat ovat jääkiekkoseura Iisalmen Peli-karhut eli IPK (Mestis), jalkapalloseurat PK-37 (Kolmonen), Iisalmen Pallo-Veikot eli PAVE (Kolmonen) ja Klubi-36 (Naisten kakkonen), salibandyseura FBI (3. divisioona), uimaseura Iisalmen Uimarit sekä lähinnä yleisurheiluun ja hiihtoon keskittyvä Iisalmen Visa. Myös Iisalmen naisvoimistelijat (Iina), Iisalmen Urheilu-Vesat (IUV), ratsastusseura Koljonvirran ratsastajat (KvR) ja melkein tuhannen jäsenen ulkoiluun keskittynyt Iisalmen Latu ovat tunnettuja ja toiminnassaan aktiivisia urheiluseuroja. Iisalmessa toimii myös Iisalmen Airsoft RY, joka keskittyy softaukseen.
Seurakunnat
Vuoden 2018 aluejaon mukaan Iisalmessa on seuraavat Suomen evankelis-luterilaisen kirkon seurakunnat: Seurakunta kuuluu Ylä-Savon seurakuntayhtymään.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Iisalmen kaupungin nykyisellä alueella.
Herätysliikkeet ja muut kirkkokunnat
Kirkon sisäisistä herätysliikkeistä paikkakunnalla toimii herännäisyys sekä lestadiolaiset uusheräys ja vanhoillislestadiolaisuus, jolla on paikkakunnalla Iisalmen rauhanyhdistys. Viidesläisyyttä edustaa paikkakunnalla Kansanlähetys. Iisalmella toimii myös Suomen evankelisluterilaiseen lähetyshiippakuntaan kuuluva Danielin luterilainen seurakunta.
Muita kirkkokuntia edustavat Suomen ortodoksiseen kirkkoon kuuluva Iisalmen ortodoksinen seurakunta, jonka toimialueena on Iisalmen lisäksi Sonkajärven, Vieremän ja Lapinlahden kunnat, helluntaiherätykseen lukeutuva Iisalmen helluntaiseurakunta , Suomen vapaakirkkoon kuuluva Iisalmen Vapaaseurakunta sekä Suomen Adventtikirkon Iisalmen adventtiseurakunta.
Ystävyyskaupungit
Lähde:
HMS Blixt (1898)
HMS Blixt (runkonumero vuodesta 1921 alkaen V27) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi.
Valmistus
Alus tilattiin Karlskronan laivastontelakalta. Alus laskettiin vesille 26. heinäkuuta 1898 ja se liitettiin laivastoon joulukuussa.
Palvelus
Alus luokiteltiin 1921 yhteysveneeksi runkonumerolla V27, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa ja sotatoimien päätyttyä alus sijoitettiin merisotakouluun koululaivaksi. Alus poistettiin palveluksesta 13. kesäkuuta 1947.
Breathe Slow
Breathe Slow oli Alesha Dixonin toinen single albumilta The Alesha Show, ja se julkaistiin 9. helmikuuta 2009. Singlen paras sijoitus Britannian singlelistalla oli kolmas.
Luettelo televisiosarjan Täydelliset naiset henkilöistä
thumb|300px|Sarjan päähenkilöt viidennellä tuotantokaudella. (Vasemmalta) Edie Britt ([[Nicolette Sheridan), Bree Hodge (Marcia Cross), Susan Mayer (Teri Hatcher), Lynette Scavo (Felicity Huffman) sekä Gabrielle Solis (Eva Longoria-Parker).]]
Edie Brittin tuttavuudet
Seuraavat henkilöt ovat Edie Brittin perhettä ja tuttuja.
Dave Williams
200px|thumb|Neil McDonough. Dave Williams, (aikaisemmin David Dash;Neal McDonough) on kahdesti leskeksi jäänyt salaperäinen mies, joka esiteltiin viidennen kauden avausjaksossa Edien uutena miehenä. Dave vakuutti Edien palaamaan Wisteria Lanelle ja yllytti tämän vuokralaisen muuttamaan pois.
Dave saa selville, että Karen McCluskey loukkasi Edieta ja yrittää saada tämän pyytämään Edieltä anteeksi. Kun rouva McCluskey kieltäytyy, tämän kissa Toby katoaa salaperäisesti. Kun rouva McCluskey lopulta pahoittelee Edielle, Toby löytyy yhtä salaperäisesti kuin katosikin. Arvaten Daven olevan syyllinen, Karen yritti saada lisätietoja Davesta, jolloin Dave sai kaikki uskomaan Karenin olevan vanhuudenhöperö. Karen joutui väliaikaisesti sairaalaan ja pois päästyään jatkoi tutkimuksiaan siskonsa kanssa. Dave kuristaa lääkärinsä tri Hellerin yökerhon takahuoneessa ja sytyttää rakennuksen palamaan.
Dave näkee alituisesti hallusinaatioita kuolleesta vaimostaan ja tyttärestään, ihmisistä joiden kanssa Mike ja Susan joutuivat autokolariin muutamaa vuotta sitten. Dave kertoo kuolleelle perheelleen olevansa pian heidän luona. Edie näkee Daven puhuvan itsekseen eräänä yönä ja yrittäessään saada selville mitä Dave tekee jolloin Dave hyökkää tämän kimppuun. Edie potkaisee Daven pois talostaan. Daven lähtiessä nähdään "takauma", jossa Dave sai kuulla perheensä kuolleen ja joutui vihansa vuoksi mielisairaalaan. Hän muistelee myös ensitapaamistaan Edien kanssa ja saatuaan selville Edien asuneen samalla kadulla Miken kanssa, menee tämän kanssa naimisiin. Mike näkee Daven matkalaukkuineen ja kutsuu tämän asumaan luokseen kunnes asiat selviävät. Myöhemmin Edie tajuaa, ettei halua olla yksin ja ottaa Daven takaisin. Lee saa tietää Bobilta, että Dave kertoi poliiseille Porterin sytyttäneen klubin palamaan ja kertoo asiasta Tomille. Tom kysyy asiasta Davelle ja Dave selittää, että hänen täytyi kertoa poliiseille mitä hän luuli näkevänsä. Parin ystävyys loppuu siihen.
Dave suunnittelee retkeä Miken ja Katharinen kanssa. Edien ja Daven ollessa kaupassa eräs pappi tunnistaa Daven ja kutsuu tätä eri nimellä kuin Edie hänet tuntee. Edie ihmettelee tätä ja alkaa tutkia Daven menneisyyttä. Retkellä Daven aikoessa juuri ampua Katherine Edie lähettää Davelle tekstiviestin joka pilaa kaiken. Edie sai Daven salaisuuden selville ja aikoo kysyä asiasta Davelta. Dave palaa kotiin ja löytää Edien, joka paljastaa tietävänsä tämän aikeet. Valitessaan Miken numeron varoittaakseen tätä, Dave yrittää kuristaa Edien. Itkuisena ja humalassa Edie juoksee autolleen ja ajaa pois, mutta lähes törmää Orsoniin ja törmää sähkötolppaan. Astuessaan ulos autosta Edie saa sähköiskun ja kuolee. Dave tajuaa, että Katherinen sijaan hänen pitäisikin tappaa M.J. satuttaakseen Susania saatuaan selville tämän ajaneen autoa kohtalokkaana iltana. Kun Jackson, Susanin poikaystävä palaa, Dave pelkää tämän tietävän liikaa klubilla sattuneesta palosta ja että tämä kertoo asiasta poliisille. Kuullessaan keskustelun jossa Jackson paljastaa olevansa maassa laittomasti Dave antaa asian ilmi poliiseille.
Dave yrittää viimeisen kerran kostaa Susanille viemällä tämän ja M.J.:n kalastamaan. Samaan aikaan Mike saa tietää Daven olevan oikeasti David Dash ja että tämän vaimo ja tytär kuolivat kolarissa jonka vuoksi Miken ja Susanin avioliitto päättyi. Dave paljastaa aikeensa ja on juuri tappamassa M.J.:ta kun Mike soittaa ja käskee päästää Susanin ja M.J.:n vapaiksi. Dave muuttaa suunnitelmiaan ja suunnittelee saavansa Susanin katsomaan kuinka Mike törmää autoon jossa Dave on M.J.:n kanssa samalla paikalla jossa Daven vaimo ja tytär kuolivat. Susan kuitenkin yrittää vedota Daveen viimeisen kerran sanomalla mitä tämän tytärkin ajattelisi jos tietäisi tämän aikovan tappaa viattoman lapsen. Daven tytär ilemstyy uudelleen hallusinaationa ja sen tuloksen Dave päästää M.J.:n vapaaksi. Mike törmää Daven autoon, mutta molemmat selviytyvät. Dave kuvittelee mitä olisi tapahtunut jos tämän vaimo ja tytär olisivatkin vain pysyneet kotona. Tapahtuneen jälkeen Dave joutui mielisairaalaan Bostoniin.
Umberto Roswell
Umberto Roswell (Matt Cedeno) Umberto nähdään sarjassa ensimmäistä kertaa sarjan 100. jaksossa Edien takauman aikana. Edie muistelee aikaa jolloin hänellä oli avio-ongelmia ex-miehensä Umberton kanssa. Tuntiessaan itsevarmuutensa hiipuvan, Eli Scruggs rauhoittelee Edieta ja saa tämän tuntemaan olonsa paremmaksi. Umberto paljastaa olevansa homo ja jättää Edien. Eli, joka työskentelee kylpyhuoneessa kuulee keskustelun. Humalassa oleva Edie päättää piristää itseään rakastelemalla Elin kanssa. Jakso jää Umberton ainoaksi esiintymiseksi sarjassa.
Charles McLain
Charles McLain (Greg Evigan) on Edien ensimmäinen aviomies ja Traversin isä. Charles on ammatiltaan lääkäri ja työskentelee Lääkärit ilman rajoja -yhdistyksen toiminnassa. Hän ja Edie erosivat Traversin ollessa 2-vuotias ja päättivät että Charlesin olisi parempi kasvattaa poika.
Travers McLain
Myöhemmin Edie käyttää Traversia päästäkseen Carlosin lähelle. Kun Charles tulee hakemaan Traversia Edie yrittää saada yhteishuoltajuuden ajatellessaan Carlosin menettävän kiinnostuksen ilman poikaa. Charles saa selville Edien aikeet jolloin pari riitaantuu. Edie uhkaa palkata asianajajan saadakseen Traversin huoltajuuden itselleen. Myös Carlos saa selville Edien suunnitelman ja sanoo että tämän kannattaisi ajatella Traversin parasta.
Edien muuttaessa pois Wisteria Lanelta hän kertoo Traversille viettävänsä Äitienpäivän tämän kanssa. Seuraavan kerran Travers nähdään viidennellä kaudella kun Bree, Gabrielle, Lynette, Susan ja Karen McCluskey vierailevat tämän luona Beecherin akatemiassa ja kertovat tälle Edien kuolemasta ja antavat tälle äitinsä tuhkat. Ollessaan surullinen Edien kuolemasta hän osoittaa sen vihana tätä kohtaan, koska tämä hylkäsi perheensä. Lopulta Travers antaa tälle anteeksi ja pyytää kotirouvia ripottelemaan tuhkat parhaaksi näkemäänsä paikkaan.
Ilene Britt
Ilene Britt (K Callan) on Edien kuollut äiti, joka esiintyy tämän unessa kolmannen kauden lopussa. Ilene syyttää Edieta Carlosin huijaamisesta suhteeseen ja varoittaa tämän kuolevan yksin, kuten äitinsäkin. Edie kuolee myöhemmin auto-onnettomuudessa hetkeä miehensä jättämisen jälkeen, mutta kuolee kaikki Wisteria Lanen asukkaat ympärillään.
Austin McCann
Austin McCann (Josh Henderson) on vaikeuksiin joutuva 17-vuotias, jolla on ongelmia äitinsä uuden poikaystävän kanssa. Kun Edie, Austinin täti, saa tämän kiinni yrittämästä murtautua taloonsa Edie antaa tämän asua luonaan jonkin aikaa.
Austin kiinnostuu Julie Mayerista kuten Juliekin Austinista. Pari alkaa seurustella Carolyn Bigsbyn otettua molemmat panttivangeiksi ostoskeskukseen. Susan ei pidä Julien suhteesta Austiniin, koska Susanin mielestä Austinista ei ole muuta kuin harmia ja pelkää tämän rikkovan tyttärensä sydämen. Kolmannen kauden 11. jaksossa Julie menettää neitsyytensä Austinille ja pian sen jälkeen selviää, että Austin on harrastanut seksiä myös Danielle Van de Kampin kanssa, joka on Julien ystävä. Austin aikoo lopettaa seksisuhteensa Danielleen jottei Julie saa tietää, mutta Danielle alkaa kiristää tätä aikomalla kertoa Julielle. Kolmannen kauden jaksoosa 12., Edie ja Susan näkevät Austinin ja Daniellen harrastamassa seksiä ja jakson lopussa Susan kertoo asiasta Julielle.
Myöhemmin Austin sai työn Scavojen pizzeriasta, mutta Lynette antoi tälle potkut marihuanan polttamisesta. Tom kuitenkin palkkasi tämän takaisin koska teini-tyttöjen mielestä Austin on kuuma ja ajateltuaan tämän tuovan paljon high school -tyttöjä pizzerian asiakkaiksi.
Myöhemmin Austin saa tietää Daniellen olevan raskaana juuri korjattuaan suhteensa Julieen. Orson käskee Austinia lähtemään kaupungista. Austin kieltäytyy, mutta Andrew sanoo tämän satuttavan Julieta jälleen asian selvitessä, jolloin Austin suostuu lähtemään.
Lila ja Paige Dash
Lila ja Paige Dash (Marie Caldare ja Madeleine Michelle Dunn) olivat Dave Williamsin vaimo ja tytär. Molemmat kuolivat auto-onnettomuudessa, johon liittyivät myös Susan ja Mike. Paige syntyi suunnilleen samoihin aikoihin kuin Susanin poika M.J. samassa sairaalassa.
Tri Samuel Heller
thumb|left|200px|Sarjan näyttelijäkaartia: [[Dana Delany (Katherine Mayfair), Teri Hatcher (Susan Mayer), Brenda Strong (Mary Alice Young) sekä Andrea Bowen (Julie Mayer).]]
Katherine Mayfairin tuttavuudet
Seuraavat henkilöt ovat Katherine Mayfairin perhettä ja tuttuja.
Adam Mayfair
Adam Mayfair (Nathan Fillion) on Katherinen ex-mies ja lääkäri. Adam muutti Wisteria Lanelle Katherine ja Dylan Mayfairin kanssa. Adam ja Katherine menevät talonsa ullakkohuoneeseen ja Adam kysyy "Onko tämä se huone?" Katherine vastaa sen olevan, ja että Dylan haluaa muuttaa siihen. Adamin kysyessä oliko virhe muuttaa takaisin Wisteria Lanelle, Katherine sanoo ettei heillä ollut muuta mahdollisuutta.